10/05/2011 | Administración LocalMunicipal
Sada
Servizo de Urbanismo
Anuncio exposición ao público expediente expropiatorio por taxación conxunta

Mediante Decreto da Alcaldía nº 592 do 15 de abril de 2011, foi ditada a seguinte resolución: “PRIMEIRO.- Incoar expediente expropiatorio, polo procedemento de taxación conxunta, a efectos de obtención dos bens e dereitos necesarios para a ampliación do Colexio Sada e Contornos, no ámbito da UA –2, dentro do polígono “A” do plan especial de contacto co porto Sada-Fontán, e aprobar inicialmente o proxecto de taxación conxunta elaborado polos Servizos Urbanismo de data 6 de abril de 2011, coa valoración da empresa “Arquitasa”, o que conleva implícita a declaración de utilidade pública e a necesidade de ocupación, segundo o sinalado no 98 da LOUPMRG e o art.29 do Texto Refundido da Lei do Solo, ao tratarse da obtención de terreos dotacionais para sistema xeral de equipamento escolar de uso e titularidad pública, prevista no planeamento.- SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o dito proxecto de expropiación, cos documentos sinalados no artigo 143 da Lei 9/2002, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos respectivos dereitos.- TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada mediante traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación.- QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas.- SEXTO.- Solicitar do Rexistro da Propiedade de Betanzos, certificación pola que se acredite o dominio e cargas das parcelas anteriormente sinaladas, para os efectos previstos no art.22 do RD 1098/1997, do 4 de xullo, polo que foi aprobado o regulamento para a inscrición de actos de natureza urbanística.- SÉTIMO.- Advertir que a publicación do presente acordo surtirá tamén os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación”.- Contra o presente acto, a ser de trámite non cabe recurso ningún. Non obstante, os interesados poderán interpor calquera que estimen pertinente.- Sada, 20 de abril de 2011 O ALCALDE, Abel López Soto